ഒരു ബാറ്റ്സ്മാനെ കൂടി അധികമായി കളിപ്പിച്ചാലോ : ആഗ്രഹമില്ലെന്ന് വിരാട് കോഹ്ലി ഇന്ത്യന് ക്രിക്കറ്റ് ടീമും നായകന് വിരാട് കോഹ്ലിയും ഇപ്പോള് വിമര്ശനങ്ങളുടെ എല്ലാം നടുവിലാണ്. ലീഡ്സ് ക്രിക്കറ്റ് ടെസ്റ്റിലെ ഇന്നിങ്സ് തോല്വി ഇന്ത്യന് ടീം നായകന് കോഹ്ലിക്കും ഒപ്പം ഇന്ത്യക്കും എതിരെ കടുത്ത വിമര്ശനത്തിനുള്ള വഴിയാക്കി മാറ്റുകയാണ് വിമര്ശകര്. ലോര്ഡ്സ് ടെസ്റ്റിലെ ഐതിഹാസിക ജയത്തിന്റെ ആത്മവിശ്വാസത്തില് മൂന്നാം ടെസ്റ്റ് കളിക്കാനിറങ്ങിയ ഇന്ത്യന് ടീമിന് പക്ഷേ ബാറ്റിങ്ങിലും ഒപ്പം ബൗളിംഗ് പ്രകടനത്തിലും എല്ലാം ഏറെ പൂര്ണ്ണമായി അടിതെറ്റുന്ന കാഴ്ചയാണ് കാണുവാന് സാധിച്ചത്.ഒന്നാം ഇന്നിങ്സില് 78 റണ്സ് മാത്രം അടിച്ചെടുത്ത ഇന്ത്യന് ബാറ്റിങ് നിര ലീഡ്സില് നാലാം ദിനം തകര്ന്നതും സജീവ ചര്ച്ചയായി മാറി കഴിഞ്ഞു. പല പ്രമുഖ താരങ്ങളും ഫോം കണ്ടെത്തുവാന് ബുദ്ധിമുട്ടുന്നതും ഒപ്പം നായകന് വിരാട് കോഹ്ലിയുടെ അടക്കം മോശം ഫോമും പരിഗണിച്ചുള്ള ഏതാനും ചില മാറ്റങ്ങള് നാലാം ടെസ്റ്റിലെ പ്ലേയിംഗ് ഇലവനില് സംഭവിക്കുമെന്നാണ് മുന് താരങ്ങള് അടക്കം അഭിപ്രായപെടുന്നത് എന്നാല് ശേഷിക്കുന്ന രണ്ട് ടെസ്റ്റുകളില് ബാറ്റിങ് നിരയുടെ മോശം ഫോം കൂടി കണക്കിലെടുത്ത് ടീം ഇന്ത്യക്ക് എക്സ്ട്രാ ബാറ്റ്സ്മാനെ കളിപ്പിക്കാമോ എന്നുള്ള ചോദ്യത്തിന് നിര്ണായകമായ ഉത്തരം നല്കുകയാണ് നായകന് കോഹ്ലി. മത്സരശേഷം സംസാരിക്കവേയാണ് കോഹ്ലി അഭിപ്രായം വിശദമാക്കിയത്. ഒരിക്കലും ബൗളിംഗ് നിരയുടെ പ്രകടനം മറന്നുകൊണ്ട് എക്സ്ട്രാ ബാറ്റ്സ്മാനെ കളിപ്പിക്കാന് പദ്ധതിയില്ലെന്ന് തുറന്ന് പറഞ്ഞ കോഹ്ലി എതിരാളികളുടെ 20 വിക്കറ്റും വീഴ്ത്താന് സാധിക്കുന്ന ഈ ബൗളര്മാരുടെ എണ്ണത്തില് ഒരു തരം വിട്ടുവീഴ്ചക്കും ശ്രമിക്കില്ലായെന്നും തുറന്ന് പറഞ്ഞു. ജയിക്കാനായി കളിക്കുക അല്ലേല് തോല്വി ഒഴിവാക്കാനായി കളിക്കുക അതാണ് ഞാന് കാലങ്ങളായി ഫോളോ ചെയ്യുന്ന രീതി. എക്സ്ട്രാ ബാറ്റ്സ്മാനെ കൂടി പ്ലെയിങ് ഇലവനില് ഉള്പ്പെടുത്തി ടീം ബാലന്സ് കൃത്യമാക്കുവാനാണ് നിങ്ങള് പറയുന്നതെങ്കില് അതിനോട് എനിക്ക് ഒരു താല്പര്യമില്ല. ടീമിലെ പ്രധാനപ്പെട്ട ആറ് ബാറ്റ്സ്മാന്മാരും മികച്ച പ്രകടനമാണ് പുറത്തെടുക്കേണ്ടത്. എന്നാല് 20 വിക്കറ്റ് എതിരാളികളുടെ വീഴ്ത്തുന്ന ബൗളിംഗ് നിരയില് മാറ്റങ്ങള് വരുത്തുവാന് ഞാന് ആഗ്രഹിക്കുന്നില്ല വിരാട് കോഹ്ലി തുറന്ന് പറഞ്ഞു.